Усё гэта – несумненна, прыемныя моманты для гараджан. Аднак на шляху да святочнага ператварэння Брэста гарадскія ўлады сутыкнуліся з немалымі цяжкасцямі. “Некалькі тыдняў таму адбылася вельмі цяжкая для мяне сустрэча з жыхарамі вуліцы Паплаўскага, якую часткова плануецца знесці. Знесці 15 дамоў у імя таго, каб раз і назаўсёды вырашыць праблему транспартнай развязкі і выкарыстання вуліцы Лейтэнанта Рабцава на поўную сілу. Гэта вялікае ўзрушэнне для людзей, якія пражылі на вуліцы Паплаўскага сваё жыццё, я абсалютна падзяляю іх эмоцыі. Але горад – нібы чалавек: часам трэба нешта адрэзаць, знішчыць, каб увесь арганізм адчуў палягчэнне”, – падзяліўся сваім меркаваннем Аляксандр Рагачук.